BOSNA I HERCEGOVINA
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU 
Broj: 126 0 Mal 192292 19 I 
Lukavac, 02.10.2024. godine 


Općinski sud u Lukavcu, sudija Emina Burgić Omerdić, u izvršnom postupku tražioca izvršenja “POLY” d.o.o. Gračanica, kojeg zastupa punomoćnik Sejad Mujačić, advokat iz Gračanice, protiv izvršenika M.S iz Bistarca Donjeg, Grad Lukavac, radi izvršenja, dana 02.10.2024..godine, donio je sljedeće:

      Z A K LJ U Č A K
-o prodaji pokretnih stvari–

[bookmark: _GoBack]Određuje se prvo ročište za prodaju 1/2 suvlasničkog dijela na pokretnim stvarima izvršenika, a koje se nalaze na adresi ..... bb, grad Lukavac, putem usmenog i javnog nadmetanja i to:  

1. TV plazma crne boje marke Telefunken 65 inča procijenjena vrijednost 800,00 KM,
1. mašina za veš bijele boje marke Beko procijenjena vrijednost 200,00 KM,
1. garnitura (trosjed, dvosjed i fotelja) stilski namještaj kombinacija drvo i platno bijelo sive boje procijenjena vrijednost 800,00 KM,
1. stol za ručavanje veliki sa osam stolica bijelo sive boje procijenjena vrijednost 600,00 KM,
1. komoda sa ogledalom drvena bijele boje dužine 1,5 m procijenjena vrijednost 200,00 KM,
1. TV plazma crne boje marke Samsung 55 inča procijenjena vrijednost 400,00 KM,
1. klima bijele boje marke Tesla devetka procijenjena vrijednost 400,00 KM,
1. kuhinja medijapan bež boje dužine 5 m procijenjena vrijednost 500,00 KM,
1. šank medijapan bež boje dužine 1,5 m procijenjena vrijednost 200,00 KM,
1. grijalica kamin crne boje procijenjena vrijednost 200,00 KM,
1. ogledalo bijelo veliko dužine 1,5 m procijenjena vrijednost 100,00 KM, 
1. peć na pellet sive boje marke Topling Eko Top 24 procijenjena vrijednost 2.000,00 KM. 

za dan 05.11.2024. godine u 11,00 sati
isto će se održati kod Općinskog suda u Lukavcu, Sudnica broj 7 (prizemlje).

1. Rješenjem o izvršenju ovog suda broj gornji od 02.03.2023. godine određeno je izvršenje pljenidbom, procjenom i prodajom pokretnih stvari izvršenika.  

2. Dana 31.05.2023. godine i dana 28.08.2024. godine Služba sudskih izvršitelja je obavila pljenidbu pokretnih stvari izvršenika o čemu je sastavljen pljenidbeni popis i obavljena je procjena vrijednosti stvari, a pokretne stvari su ostavljene na čuvanje izvršeniku uz zabranu za dalje raspolaganje.

3. Ročište za javno nadmetanje održat će se i kad prisustvuje samo jedan ponuđač, a sud će zaključkom na zahtjev lica koje ima pravo prvenstvenog namirenja odrediti da se ročište za prodaju odgodi ako učestvuje samo jedan ponuđač. 

4. Na prvom ročištu za prodaju pokretnih stvari putem usmenog i javnog nadmetanja pokretne stvari se ne mogu prodati ispod 1/2 (jedne polovine) procjenjene vrijednosti.

Ako se pokretne stvari ne prodaju prilikom prvog javnog nadmetanja, odnosno na prvom ročištu sud će na prijedlog stranaka, odnosno zahtjev tražioca izvršenja, koji se  može podnijeti u roku od 8 (osam) dana od dana održavanja neuspjelog ročišta, zakazati drugo ročište na kojem se pokretne stvari koje su predmet prodaje, u pogledu iznosa cijene, mogu prodati bez ograničenja.   

5. Sud će obustaviti postupak ako stranka u roku od 8 dana ne predloži održavanje drugog ročišta za javno nadmetanje, ili ako se stvari ne uspiju prodati ni na drugom ročištu za javno nadmetanje.

6. Ponuđač sa najvećom ponudom će platiti cijenu za pokretnu stvar odmah nakon objavljivanja rezultata.

Po uplati cijene sud će donijeti rješenje o dosudi, a potom i rješenje o namirenju.
 
7. Na javnom nadmetanju kao kupci mogu učestvovati samo osobe koje su predhodno položile osiguranje koje iznosi 1/10 (jedna desetina) određene vrijednosti pokretnih stvari koje se žele kupiti, s tim da iznos osiguranja ne može preći iznos od 10.000,00 KM. 

8. Osiguranje se polaže na depozitni račun depozitni  račun Općinskog suda u Lukavcu  broj 1321002012496062, sa naznakom broja predmeta. 

9. Ponuđačima čija ponuda ne bude prihvaćena, osim za tri najbolja ponudioca, vratit će se položeno osiguranje odmah nakon zaključenja javnog nadmetanja.

10. Od polaganja osiguranja u ovoj izvršnoj stvari oslobođen je tražilac izvršenja.

Ovaj zaključak objavit će se na oglasnoj ploči suda, a tražilac izvršenja može, o svom trošku, isti objaviti u sredstvima javnog informisanja.

								
                          S U D I JA
          							                    Emina Burgić Omerdić

Pouka o pravnom lijeku: 
Protiv ovog zaključka nema mjesta pravnom lijeku.



